- दानिय्येल
- <
- 12
- >

12
आखरी इन समय
1 “आ समय महा स्‍वर्गदूत मीखाएल, जो नीन लॉकुर्द रक्षक-दूत आन, रक्षा अन्द साटी बंदान. अद संकट इन समय ईत्तीत. राष्ट्र इन उत्‍पत्ति टु हुळकु ईग ताका हिंग संकट यागलु आगीदील. लेकीन ईदा संकट-काल दा नीन लॉकुर्द उद्धार भी माळकु आदीत. या लॉकुर्द हेसुर परमेश्वर उन किताब दा लिख्‍सकु आव, आंदुर मुक्‍त माळकु आदार.*12:1 प्रकाशितवाक्य 7:14; 12:7; मत्ती 24:21; मरकुस 13:19 2 भूमी इन ल्‍यालमा कबर दा मिंगकु आर, आंदुर दा टु हापाळ येद्दार: थ्वाळासा मुंदुर इक शाश्‍वत जीवन प्राप्‍त आदीत, थ्वाळासा अक अपमान अदिक स्‍थायी घृणा अन्द पात्र बनसोद बिद्दीत.†12:2 यशायाह 26:19; मत्ती 25:46; यूहन्ना 5:29 3 जो ग्यानी लॉकुर आर, आंदुर आकाश इन ज्योति इन घाई चमकुस्यार, अदिक जो हापाळ मुंदरी धर्म इन हादी दी ओयतार आंदुर तारा अन घाई हमेशा चमकुस्तेला ईत्तार. 4 दानिएल, नी ई ग्रंथ मा मुहर हच, अदिक युगांत ताका अन्द साटी ई मातगोळ इक सुरक्षित ईट. हापाळ लॉकुर केळोर साटी ईल-अल भाग-दौड़ माळ्यार, अदिक तान ग्यान इन वृद्धि माळ्यार.”‡12:4 प्रकाशितवाक्य 22:10
5 याग ना दानिएल म्याकुच नोळदीन, रा नान इक येढ्ढ मंळसा कांळ्सदुर. ऊंद मंळसा गांगा अन ईप्पाटी नीदुरकु ईरोन अदिक दूसरा मंळसा गांगा अन आप्पाटी. 6 ना गांगा अन नीर इन म्याकुच नीदुरकु अदिक सन इन कपळा हाक्कु मंळसा से केळदीन, “ई आश्चर्यपुर्ण क्याल्सागोळ्द घटित आगदुर दा याट समय मिक्कु आद?” 7 आव तान ऊम्मा अदिक डाक्या कय स्वर्ग दी नेगदुन, अदिक ना आऊक शाश्‍वत अदिक जीत्ता परमेश्‍वर उन किर्‍या ताकोमतेला केळदीन: “साढ़े मुर वर्ष ताका ईद दशा ईत्तीत. याग पवित्र लॉकुर्द ताकत मुरूत-मूरूत खतम आगेदीत, आग ईव मातगोळ पुरा आदव.” 8 ना आऊन ई मात केळदीन लेकीन ना सम्स सकीदील. अत: ना आऊन से मात केळदीन, “नान स्वामी, ई मातगोळ्द आखरी परिणाम येन आदीत?” 9 लेकीन आव उत्तर कोट्टुन, “दानिएल, ईग होग! ई मातगोळ आखरी समय इन साटी मुहर-हचकु आगेत. 10 ई अवधि दा हापाळ विश्‍वासी जन खुद इक निर्मल अदिक शुद्ध माळ कोंडेव, लेकीन दुर्जन दुष्‍कर्म अच माळतेला ईत्तार, अदिक याऊ भी दुष्‍कर्मी ई मातगोळ इक सम्स सकालुन. पर जो समझदार आन, आंदुर अच इदरी समस्यार.§12:10 प्रकाशितवाक्य 22:11 11 या दिशी पवित्र मंदिर दा रोज इन अग्‍नि-बलि येरसोद बंद माळकु आदीत अदिक घृणित वस्‍तु आ जागा मा स्थापित माळकु आदीत, जो विनाश इन कारण ईत्तीत, आ दिन टु हन्नेळ सौ नब्‍बे दिन बितुस्याव.*12:11 दानिएल 9:27; 11:31; मत्ती 24:15; मरकुस 13:14 12 धन्‍य आन आव मंळसा जो धीरज इन सांगुळ ऊंद हजार मुर सौ पैतीस दिन पुरा माळ्यान. 13 दानिएल ईग नी होगकु तान जीवन इन आखरी-समय ताका तान हादी मा नळुतेला ईत्तान अदिक नीन इक आराम प्राप्‍त आदीत. आखरी दा नीन इक नीन ठहरूस्कु हिस्सा सिक्कीत.”

- दानिय्येल
- <
- 12
- >

*12:1 12:1 प्रकाशितवाक्य 7:14; 12:7; मत्ती 24:21; मरकुस 13:19

†12:2 12:2 यशायाह 26:19; मत्ती 25:46; यूहन्ना 5:29

‡12:4 12:4 प्रकाशितवाक्य 22:10

§12:10 12:10 प्रकाशितवाक्य 22:11

*12:11 12:11 दानिएल 9:27; 11:31; मत्ती 24:15; मरकुस 13:14

© 2020 TWFTW